दाश्त ए लूट
दाश्त ए लूट, पूर्वी ईरान का मुख्यतः बालुका, नमक एवं बड़ी चट्टानोंवाला मरुस्थल है। इसका विस्तार उत्तर-पश्चिम, तथा दक्षिण-पूर्व दिशाओं, एवं २०० मील की लंबाई और १०० मील की चौड़ाई में है। इसके अंतर्गत नमक की कई दलदली झीलें भी हैं। खुस्फ रूद नदी दक्षिण दिशा से आकर इस मरुस्थल के मध्य से होती हुई सबसे बड़ी नमक की झील में गिर जाती है। यहाँ की ऊँचाई समुद्रतल से लगभग २,००० फुट से लेकर, ५,००० फुट के भीतर है। यह प्रदेश प्रायः उजाड़ है, केवल लोग यहाँ पहाड़ी घाटियों तथा ढालों पर बसे हुए हैं।